**О Т Ч Е Т**

**ЗА ДЕЙНОСТТА НА НАРОДНО ЧИТАЛИЩЕ**

**„ИСКРА – 1931” с. СИМЕОНОВО**

**2023 г.**

**Председател на читалището : МИЛКА СТАМОВА СТОЯНОВА**

**Секретар : МИЛЕНА ДОБРИНОВА ДОБРЕВА**

Създадено през 1931г.,вече Народно читалище „Искра – 1931” задоволява и обогатява културния живот на жителите на село Симеоново, запазва и пресъздава местните обичаи и традиции, способства за разширяване знанията на подрастващото поколение и възрастните хора,приобщаването им към ценностите и постиженията на науката, изкуството и културата. Хората трябва да чувстват, че в наше лице ще намерят помощ за техните културни и духовни потребности. С тяхна помощ ние се стараем да запазим и възродим обичаи, традиции и ритуали, съхранявайки и запазвайки ги за бъдещото поколение.

Основните видове дейности на нашето читалище са библиотечна дейност, художествена самодейност и културно масова работа с населението.

Библиотеката ни разполага с 6319 тома детска, научно техническа и художествена литература, аудио и видео касети, снимков материал от всяко значимо събитие в живота и дейността на нашето читалище.

През изтеклата година читалището участва и спечели проект по програма „Българските библиотеки – съвременни центрове за четене и информираност“ на стойност 1219.00 лв. Министерството на културата на подкрепи финансово 100%. Закупихме 86 броя литература от различни жанрове, художествена литература от български и чужди автори, детска художествена литература, литературознание, учебно – помощна литература,като по този начин обновихме книжния фонд с нови и актуални заглавия.

Всички книги бяха включени във фондовете на библиотеката, на разположение на нашите читатели.

Друг аспект от дейността на читалището е художествената самодейност и включването на най-малките ни представители в изготвяне на програми и тържества. Традициите и тяхното съхранение и възраждане в естествен вид, винаги са били задача номер едно за читалищното ръководство. Изградената група за изворен фолклор пресъздава онази омайваща със своя колорит красота, която заслужава да бъде съхранена за идните поколения.

По проект на община „Тунджа“ – „Подпомагане провеждането на местни празници, обичаи и традиции на територията на МИГ – Тунджа. Подкрепа за дейността на народните читалища – потенциал за ревитализация на селските общности“ на читалището бяха осигурени 10броя народни носии. Дамски народни носии – 5 броя и мъжки народни носии – 5 броя.

През отчетния период читалището заедно с помощта на кметството организира и проведе редица културни мероприятия, свързани с празници от местния и национален културен календар.

Бабинден – Денят на родилната помощ – в клуба на пенсионера със стар обичай на израждане на дете.

Първи март – Ден на самодееца и баба Марта – отпразнувахме с поздрав към самодейците и раздаване на мартенички.

Честване на Трети март – Освобождението на България от османско иго - поднесохме цветя пред паметната плоча, рецитал от ученици.

Осми март – Международния ден на жената- празник посветен на жената и майката, с участието на всички жени от селото, празничен обяд с музикална програма, поздравителни адреси, песни, танци,забавни игри, викторина.

Великденски празник с участието на фолклорна формация Вива бенд и народната певица Таня Кръстева.

Общински празник „За хляба наш“ – Театрализирана приказка за пътя на житното зърно от нивата до трапезата,кулинарна изложба с дегустация на хляб и хлебни изделия,гост на празника НУФИ „Филип Кутев“ гр.Котел.

„Вечер на героите“ – отбелязахме 79г. от разстрела на симеоновските антифашисти,поднесохме цветя пред паметника е знак на признателност към загиналите и ги почетохме с едноминутно мълчание.

24 юни – Еньовден денят на билките - по повод празника читалището организира екскурзия до Кабиленският манастир "Рождество на Просвета Богородица" и Потопената църква край яз. Жребчево. Направихме си хубав пикник сред природата. Пяхме, танцувахме и се забавлявахме.

01 октомври – по повод Деня на възрастните хора Певческата група при читалището ни гостува и посрещна празника в с.Тенево в обновения им Пенсионерски клуб.

Ден на народните будители – рецитал от ученици.

Коледно – новогодишен концерт с участието на децата и женската певческа група при НЧ“Искра-1931“ с. Симеоново, самодейните състави при НЧ“Пробуда-1906“ гр.Кермен и Младежка коледарска куда „Светличков“ при НЧ“Пробуда1909“ гр.Ямбол

Женската певческа група при НЧ взе участие в общинския празник на художествената самодейност „Хоро се вие, песен се пее“ с. Тенево, празник по проект „Творческа резиденция Тунджа“-маркетинг и популяризиране на местно наследство със средствата на изкуството,фолклора и традициите“ с. Стара река, фолклорен празник „Всички българи заедно“ с. Победа, Национален фестивал „Сребро в косите, песен душите край морето на Бургас“ гр. Бургас.

Самодейци от селото взеха участие в общинския празник на традициите „Модата се мени, фолклорът остава“ в с. Генерал Инзово. Младежите от селото взеха участие в Международния младежки фестивал „Тунджа-творчество и иновации“.

През изтеклия период читалището се ръководеше от настоятелство от петима членове с председател Милка Стамова Стоянова, секретар Милена Добринова Добрева, членове Румяна Славова Илчева, Николина Кондова Петрова и Нено Георгиев Станев и проверителна комисия от трима членове с председател Керанка Желязкова Минчева, членове Иринка Стоянова Добрева и Митка Иванова Фотева. Благодарение на екипната си работа и добрите взаимоотношения с ръководството на община „Тунджа“, кметството и дарителите успяваме да пресъздадем и съхраним местните традиции и обичаи.

Изказвам благодарност на всички дарители за финансовата подкрепа и на всички самодейци и приятели на читалището, които отделят от свободното си време, не жалят сили и участват във всички мероприятия, организирани от читалището.

Уважаеми членове на читалището представих Ви читалищната дейност през 2023г.

Надявам се през 2024г. с общи усилия да продължим да развиваме и обогатяваме тази дейност, да има повече доброволци в мероприятията организирани от читалището, по-голяма активност, повече млади хора да се включват, за да бъде още по богат културния живот в селото ни.

Изготвил: Милена Добрева………….

/секретар/